Pyöräily kesäolympialaisissa 1952

Pyöräily järjestettiin Helsingin olympialaisissa 1952 kahdettatoista kertaa olympiatasolla. Kisatapahtumia oli neljässä rata- ja kahdessa maantiepyöräilyssä. Kaikki lajit olivat vain miehille tarkoitettuja.

Pyöräilyyn osallistui 214 kilpailijaa 36 maasta. Ratapyöräilyt ajettiin Helsingin Velodromilla 29.–31. heinäkuuta ja maantieajo käytiin 2. elokuuta. Maantiepyöräilyn reitti kulki Käpylästä Pakilan kautta Maunulaan ja sieltä takaisin Käpylään.

 Kilpailutapahtumat 
 Ratapyöräily 
Ensimmäiset pyöräilymitalit jaettiin neljän kilometrin joukkuetakaa-ajossa. Kilpailun parhaat ajat tulivat jo välierissä, jossa Italian ja Yhdistyneen kuningaskunnan joukkueet ajoivat toisiaan vastaan. Italia eteni finaaliin ajalla 4.45,7 ja Yhdistynyt kuningaskunta jäi taistelemaan kolmannesta sijasta ajalla 4.49,4. Sen sijaan Etelä-Afrikka pääsi helposti finaaliin, kun Ranska keskeytti toisessa välierässä. Finaalissa Italia jätti Etelä-Afrikan selvästi taakseen jo puolivälissä ja joukkue polki selvään voittoon. Pronssia nappasi Yhdistyneen kuningaskunnan joukkue täpärästi ennen Ranskaa.Kolkka, Sulo: ''The Official Report of the Organizing Committee for the Games of the XV Olympiad, s. 540

Kilometrin aika-ajossa ajat pysyivät aluksi vaisuina, mutta kuudentena lähtenyt eteläafrikkalainen Raymond Robinson saavutti jo paremman ajan kuin Lontoon voittaja. Australialainen Russell Mockridge teki 20. ajajana uuden olympiaennätyksen 1.11,1 ja siirtyi kärkeen, eikä häntä enää kukaan onnistunut uhkaamaan. Viimeisenä lähtenyt italialainen Marino Morettini pääsi lähimmäksi, mutta jäi hopealle.

Kilometrin eräajossa maailmanmestari Italian Enzo Sacchi oli ylivoimainen jokaisessa ajossaan. Finaalissa hän voitti Australian Lionel Coxin pienellä, mutta kuitenkin turvallisella erolla. Cox sai kuitenkin vielä myöhemmin samana päivänä kultamitalin, kun hän voitti parinsa Russell Mockridgen kanssa tandemajon mestaruuden.Kolkka, Sulo: ''The Official Report of the Organizing Committee for the Games of the XV Olympiad, s. 541 Pari ei ollut ehtinyt ennen kisoja harjoitella tandemajoa kuin muutaman kerran, mikä oli kostautua jo puolivälierissä, kun he kukistivat Tanskan parin vasta maalikameran tarkastelun jälkeenWickström, Mika: Helsinki 1952, s. 123. Finaalissa kaatui eteläafrikkalaispari ja pronssia voitti Italia, kun ranskalaispari joutui luovuttamaan Franck Le Normandin jouduttua sairaalaan aiemmin loukattuaan itsensä eräajon keräilyerissä.

 Maantiepyöräily 
Vaikkei 190,4 kilometrin maantiepyöräilyn reitti ollutkaan vaativa, niin matkaan lähteneistä 112 osanottajasta vain 52 pääsi maaliin asti. Suuri keskeyttäneiden määrä johtui tiukista kurveista, jossa sattui useita kolareita. Pahin haaveri tapahtui yhdeksännellä kierroksella, jolloin pääjoukon kärkipolkijat kolaroivat keskenään ja aiheuttivat parinkymmenen pyöräilijän onnettomuuden.Raevuori, Antero: Viimeiset oikeat olympialaiset: Helsinki 1952, s. 92

Kilpailu ratkesi 11. kierroksella, kun belgialaiskolmikko André Noyelle, Robert Grondelaers ja Lucien Victor laittoivat vauhtia. Heitä pystyivät seuraamaan vain alankomaalainen Jules Maenen ja saksalainen Edi Ziegler. Maenen putosi vauhdista 14. kierroksella. Viimeisellä kierroksella Noyelle lähti lopullisesti karkuun ja ratkaisi kisan ennen loppusuoraa. Grondelaers irtosi toiseksi ja Ziegler kukisti Victorin loppukiritaistelussa. Belgia otti selvän joukkuevoiton, kun heidän kaikki kolme pyöräilijäänsä oli neljän parhaan joukossa.Kolkka, Sulo: ''The Official Report of the Organizing Committee for the Games of the XV Olympiad, s. 542

 Mitalistit 
Laji: Kultaa:Hopeaa:Pronssia: 1 km:n aika-ajo Russell Mockridge  1.11,1 Mario Morettini  1.12,7 Raymond Robinson  1.13,0 1 km:n eräajo Enzo Sacchi   Lionel Cox   Werner Potzernheim  2 km:n tandemajo Lionel CoxRussell Mockridge   Raymond RobinsonThomas Shardelow   Antonio MaspesCesare Pinarello   4 km:n joukkuetakaa-ajo Marino MorettiniLoris CampanaMino de RossiGuido Messina  Alfred SwiftGeorge EstmanRobert FowlerThomas Shardelow   Ronald StrettonDonald BurgessGeorge NewberryAlan Newton   190,4 km:n maantieajo André Noyelle  5.06.03,5 Robert Grondelaers  5.06.51,2 Edi Ziegler  5.07.47,5 maantieajon joukkuekilpailu Robert GrondelaersAndré NoyelleLucien Victor  15.20.46,6 Dino BruniGianni GhidiniVincenzo Zucconelli  15.33.27,3 Jacques AnquetilClaude RouerAlfred Tonello  15.38.58,1
Wickström, Mika: Helsinki 1952, s. 178

 Mitalitaulukko 
 1    2  2  1  5 2    2  1  0  3   2  1  0  3 4    0  2  1  3 5    0  0  1  1   0  0  1  1 7    0  0  2  2

 Lähteet 


 Viitteet 

Aiheesta muualla


*